open-index/open-wikipedia-markdown huggingface dataset:
Gjertine Johnsen

**Gjertine Johnsen** (født *Aarrestad* 9. april 1860 i Sokndal, død 23. november 1946 samme sted) var kinamisjonær for Det norsk-lutherske Kinamissionsforbund. 

Gjertine Aarrestad (eller **Orrestad**) var blant de åtte som den 29. september 1891 seilte fra Stavanger for å innlede misjonsarbeidet i Kina. Frøken Aarrestad og to andre, Johannes Brandtzæg og  Ludvig Johnsen, ankom Shanghai den 13. november 1891. De andre fem ble igjen i USA et års tid, for språkstudier og for å tale misjonssaken i norsk-amerikanske områder. De reiste videre til Kina høsten 1892.  Etter forberedelser i Wuchang/Hankou ble gruppen tildelt et misjonsfelt rundt Laohekou i det sørvestre hjørne av provinsen Hubei i 1892. Samme år hadde Ludvig Johnsen og Gjertine Aarrestad giftet seg. Johnsen ble neste sommer syk og døde 6. august 1893 i Hankou.  

Gjertine Johnsen forble i Kina, men var hjemme i Norge en periode frem til 1902. Da kom hun tilbake til Laohekou, og ble i Kina til 1911.

## Referanser
Fürstenfeld

**Fürstenfeld** er navn på en by og distrikt i det sørøstre Østerrike, i delstaten Steiermark.

Byen Fürstenfeld hadde 5 981 innbyggere i 2001, men i de urbane områdene rundt bygrensene bor det rundt ytterligere  innbyggere.

Fürstenfeld ble grunnlagt rundt 1170 som en befestning og fikk bystatus i 1215. I dag er byen et utdanningssenter, middelstor industri og kurbadene/spaene Loipersdorf, Blumau og Stegersbach.

## Referanser


## Eksterne lenker
*
Ole Mikkelsen Sama

**Ole Mikkelsen Sama** (født 18. januar 1864 på gården Sama ved Trondenes, død 1. mai 1928 i Oslo) var kinamisjonær for Det norsk-lutherske Kinamissionsforbund. 

Ole Mikkelsen Sama, hadde gått 1 år på bibelskole i Örebro i Sverige og har 3 års virke i indremisjonen før han tok et kurs i indremisjonens emissærskole i Bergen. Han studerte ved Red Wing i Minnesota og var blant de åtte som den 29. september 1891 seilte fra Stavanger med det for øye å innlede misjonsarbeidet i Kina. Han var blant fem som ble en stund i England for å forberede seg ytterligere. I 1892 kom han og resten av gruppen til Hankou i provinsen Hebei, og dro derfra til misjonsfeltet rundt Laohekou. Med noen avbrudd virket han i Kina til 1924. 

## Litteratur
* Olav Uglem: O. M. Sama: *Fra Midnattsolens land til Midtens rike* 170 sider Lunde forlag 1957
* Det Norske Lutherske Kinamisjonsforbund: *Misjonærer 1891-1941* Det Norske Lutherske Kinamisjonsforbund Forbund
Iowas flagg

**Iowas flagg** er delt i blått, hvitt og rødt slik at det det midtre, hvite feltet er bredere en to to sidefeltene. I midten av det hvite feltet er det plassert en ørn som holder et bånd med påskriften "Our liberties we prize and our rights we will maintain" samt delstatens navn i rødt langs nedre kant. Flagget ble innført 29. mars 1929. Et tidligere flagg, uten de blå og røde feltene, hadde vært i bruk siden 1917. 

Iowas flagg ble innført etter påtrykk fra den patriotiske organisasjonen Daughters of the American Revolution, som tok opp flaggsaken i 1913. Organisasjonen ønsket et flagg basert på delstatens segl. Dette ble i 1917 også vedtatt av Iowas Krigsråd og distribuert til delstatens soldater som da var sendt til Europa for å kjempe i den første verdenskrig. Fordi mange mente et delstatsflagg ville ta oppmerksomheten bort fra USAs nasjonalflagg, ble det ikke fattet formelt vedtak om delstatsflagget før i 1921. Flagget ble da modifisert, etter forslag fra Dixie C. Debhardt, ved at blå og røde sidefelter ble tilført flaggduken. Fargene blått, hvitt og rødt er de franske flaggfargene. Dette skal minne om at delstaten Iowa opprinnelig var en del av Frankrikes amerikanske kolonier og først kom inn under USA i forbindelse med det såkalte Louisiana Purchase.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* Iowa State Symbols fra Iowa General Assembly
Gråheia kommandoplass

**Gråheia kommandoplass** var en del av planene for Kristiansand festning helt fra starten i 1891. En orografstasjon ble bygget i 1905, og en framskutt kommandoplass i 1917. Forslag om et 15 cm kanonbatteri ble lagt frem i 1921, og vedtatt av Stortinget i 1937, men våren 1940 var man ikke kommet lenger enn til begynnelsen av planarbeidet. 

Tyskerne foretok en kraftig utbygging av kommandoplassen. Denne skulle både betjene batteriet i Laksevika og være reservemulighet for ildledning av Vara-batteriet på Møvik. Senere brukte man denne bunkeren som reserveildledningssentral for hovedbatteriet på Randøya, med en reserve varslingsradar.

Gråheia var foreslått nedlagt i 1989. Så kom nye planer i 1990 om et moderne ildledningssystem, men da Randøya fort var besluttet nedlagt, fant man ingen grunn til å beholde Gråheia lenger. I 1998 forelå rapport om gjennomført riving og sikringsarbeider. Stedet har vært igjennom flere stadier med sikringsarbeider som har gjort at bunkeren tilslutt mistet sitt opprinnelige utseende.
Belteviga fort

**Belteviga fort**, også kjent som MKB 2/502 Kjaere, er et tidligere kystfort som ligger på Flekkerøy i Kristiansand. Det var bestykket med 3 stk 15&nbsp;cm L47,5 Armstrong kanoner som ble hentet fra Odderøya i 1941. Kanonene ble, som på Østre Randøy, plassert i åpne stillinger med en rekkevidde på 12&nbsp;000 m. I tillegg var det en fjerde kanon som ble montert i 1943, en 15&nbsp;cm Krupp SKL/45, som ble brukt som lyskanon. Belteviga var utrustet med hele fem lette luftvernkanoner; tre av typen Madsen i kaliber 2&nbsp;cm og to i kaliber 3,7&nbsp;cm. Dette skyldtes nok nærheten til radaranleggene i Okslehavn.

Leiren hadde innkvartering for 160 mann, som ved «fortetting» kunne økes til over 200 mann. Kapasiteten i spisesalen var mindre og flere bordsettinger var derfor nødvendig. Ved mobilisering var det behov for ytterligere innkvartering og flere hus var rekvirert for dette.

Belteviga ble utbygd med nærforsvarsstillinger, piggtrådhindre og minefelt. Fortet hadde ifølge min kilde 2510 landminer. Fortet besto av 21 brakker. Leiren hadde blant annet sykestue, badebrakke og garasje/artellerihall. Videre var det administrasjonsbrakke, spisebrakke og mannskapsbrakker. Et særpreg ved flere av brakkemurene og trappene var at de var murt i Schwartzwald-stil. Disse er revet nå men har stått til for noen år siden.

Flere av brakkene i Belteviga ble brukt til forlegning, da det på Krossodden kun fantes stridsforlegninger til en del av besetningen.

Felleseiet Kjære utmark involverte 10 grunneiere. Tyskerne beslagla ca. 295 mål. Dette ble i 1954 utvidet til ca. 457 mål, som forsvaret betalte for. Selgerne beholdt en del rettigheter, blant annet laksefiske med rett til notfeste på land.
Fil:Kart over Beltevika fort.jpg|Kart over Belteviga fort
Fil:Kanon stilling.jpg|Rester av en kanonstilling
Fil:Forseglet bunker ved Belteviga fort.jpg|Gjenmurt bunker


## Referanser




## Eksterne lenker
*Kystartilleriet ved Agder-kysten (Norsk Tidsskrift for Sjøvesen)
*Kystfort Forum
*Kulturnett
Krossodden fort

**Krossodden fort** er et tidligere kystartilleristridsanlegg i Kystartilleriet, som lå på Krossodden på vestsiden av Flekkerøya, innenfor gårdene Andås og Berge – i sørlig linje fra Møvik fort. I Åshavn bygde Forsvaret i 1938 en ny kai i samarbeid med kommunen. Veien fra Åshavn til fortområdet på Krossodden ble anlagt av Forsvaret omtrent samtidig.

Fortet ble ved Innstilling til Stortinget nr.181 (1993–1994) foreslått nedlagt i 1997, med bakgrunn i at den tidligere, tyske kanonutrustningen ikke lenger skulle være en del av Kystartilleriets våpenstruktur, som etter hvert vil omfatte mobile enheter.

## Historie
Under andre verdenskrig var Krossodden bestykket med et tysk sperrebatteri med lett feltskyts som hadde oppgaven med å kontrollere konvoier som kom inn til Kristiansand havn.

Den siste utbyggingen og oppgraderingen av Krossodden foregikk i begynnelsen av 1960-årene.

I april 1963 var de fortifikatoriske arbeidene kommet så langt at monteringen av 2 moderne kanoner kunne begynne. Monteringsskyting foregikk i mai 1964.

I 1987 forelå planer om utskifting av de gamle 105&nbsp;mm kanonene med nye 75&nbsp;mm Bofors tårnkanoner, men i stedet gikk fortet ut av planene og ble nedlagt.

Det ble jevnlig holdt opplæring og repetisjonsøvelser med forskjellige avdelinger på fortet i tiden fra 1963 til 1994.

Av store samlinger for hele besetningen skal nevnes årene 1967, 1973, 1977, 1985 og 1991.

## Våpen- og ildledningsystem
Stridsanlegget bestod av 105&nbsp;mm kanonbatteri og ett minefelt. Ildledningsystemet var oppdatert og moderne både for minene og kanonene. Måldata fikk systemet fra forskjellige kilder: radar, TV, IR-kamera, laser eller optiske instrumenter.

## Oppgave
Minefeltets oppgave var å sperre innseilingen til Kristiansand havn gjennom Vestergapet for fiendtlige fartøyer. Minene ble lagt ut i 1963. Kanonenes hovedoppgave var å hindre at minefeltet kunne sveipes av fiendtlige minesveipere.

## Kapasiteter og omgivelser
Den fortifikatoriske overbygning var god. Adgangen til kanonen var ikke lett. Alle luker var minimale for å holde best mulig mot trykk og gassinntrengning. Kanonene hadde et konisk formet skjold slik at åpningen mellom skjold og kasemattvegg ble minst mulig. På Krossodden fantes bare stridsforlegninger til en del av besetningen, ca. 10 mann. Flere av brakkene ved Belteviga fort ble derfor brukt til forlegning.

## Kilder
Kystartilleri ved Agder-kysten (Agderkultur.no)
Kansas’ flagg

**Kansas' flagg** er blått og har delstatens segl midt i duken. Over seglet er delstatens heraldiske hjelmtegn plassert og under står delstatens navn med store bokstaver. I sin nåværende versjon ble flagget innført 30. juni 1963. Flagget ble opprinnelig innført 23. mars 1927, men da uten delstatsnavnet.

Hjelmtegnet i flagget viser en solsikke plassert på en vulst i delstatens blå og gule farger. Solsikken er delstatens offisielle blomst, vedtatt i 1903. Kansas har også et offisielt banner, innført 30. juni 1953, der solsikken forekommer. Banneret er blått med en solsikke i midten. En tidligere versjon, innført 27. februar 1925, besto av delstatsseglet og med navnet i en bue over, det hele på blå bakgrunn. Banneret benyttes i begrenset grad, da mest i offisielle militære sammenhenger. 

Delstatsseglet viser en detaljert scene som skal symbolisere delstaten Kansas og dens historie. Seglet inneholder 34 stjerner, en henvisning til statens nummer i unionen, og mottoet "Ad Astra per Aspera".

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

## Eksterne lenker
* Kansas State Flag fra Kansas Historical Society
A Change of Seasons

***A Change of Seasons*** er en EP fra progressiv metal bandet Dream Theater.

Albumet ble utgitt i 1995. Det inneholder et 23-minutters tittelspor, samt 4 live coverlåter som ble fremført på Ronnie Scott's Jazz Club i London, England.

Tittelsporets tekster er skrevet av Mike Portnoy, og omhandler hans mors død. Dette er også Dream Theaters første offisielle utgivelse med Derek Sherinian på keyboard.

## Sporliste
#«Change of Seasons» – 23:06 (Musikk av Dream Theater, tekst av Portnoy)
##«The Crimson Sunrise» (instrumental)
##«Innocence»
##«Carpe Diem»
##«The Darkest of Winters» (instrumental)
##«Another World»
##«The Inevitable Summer» (instrumental)
##«The Crimson Sunset»
#«Funeral for a Friend / Love Lies Bleeding» – 10:49 (Elton John)
#«Perfect Strangers» – 5:33 (Deep Purple)
#«The Rover» / «Achilles Last Stand» / «The Song Remains the Same» – 7:28 (Led Zeppelin)
#«The Big Medley» – 10:34 (inneholder utdrag fra «In the Flesh?» av Pink Floyd, «Carry On Wayward Son» av Kansas, «Bohemian Rhapsody» av Queen, «Lovin', Touchin', Squeezin» av Journey, «Cruise Control» av Dixie Dregs og «Turn it on Again» av Genesis)

## Besetning
*James LaBrie – Vokal
*John Myung – Bass
*John Petrucci – Gitar
*Mike Portnoy – Trommer, Perkusjon
*Derek Sherinian – Keyboard

## Eksterne lenker
*
Ster ZLM Toer

**Ster ZLM Toer – GP Jan van Heeswijk** (tidl. *Ster Elektrotoer*) er et nederlandsk etapperitt (Kat. 2.1) på sykkel over fem etapper som arrangeres i juni. Siden 2005 har det vært med i UCI Europe Tour.

Tradisjonelt starter man nord i Nederland og ender opp med de to siste etappene i Limburg, blant annet i Sittard-Geleen og Valkenburg. Det er også vanlig at rittet tar en avstikker innom nabolandene Tyskland og Belgia.

## Vinnere

## Eksterne lenker
*
Miljöpartiet de gröna

**Miljöpartiet de gröna** (**mp**) er et svensk politisk parti dannet i 1981. Partiet bygger på grønn politikk og er nært knyttet til miljøbevegelsen. Det ble dannet i kjølvannet av folkeavstemningen om atomkraft i Sverige i 1980, hovedsakelig av en miljøbevisst utbrytergruppe fra det liberale Folkpartiet. Initiativtageren var Per Gahrton, tidligere riksdagsmann for Folkpartiet og leder for Folkpartiets ungdomsorganisasjon. Partiet beskriver seg som et blokkuavhengig sentrumsparti og samarbeider både med venstresida og høyresida. Partiet fikk 6,9% av stemmene og 25 mandater i Sveriges riksdag ved valget i 2014, og dannet i 2014 regjering i Sverige sammen med sosialdemokratene, Stefan Löfvens første regjering. Denne regjeringen styrte til 2019 da den ble avløst av Stefan Löfvens andre regjering (2019–2021) og deretter Stefan Löfvens tredje regjering fra 2021, alle med Miljöpartiet som en del av koalisjonen med Socialdemokratene. 

Partiet er fra 2019 representert med tre mandater i Europaparlamentet. Partiet er medlem av Det europeiske grønne partiet og Global Greens, og tilhører gruppen De europeiske grønne/Den europeiske frie allianse i Europaparlamentet. Partiets norske søsterparti er Miljøpartiet De Grønne.

## Historikk over talspersoner (''språkrör'')

*1984–1985 Per Gahrton og Ragnhild Pohanka
*1985–1986 Birger Schlaug og Ragnhild Pohanka
*1986–1988 Birger Schlaug og Eva Goës
*1988–1990 Anders Nordin og Fiona Björling 
*1990–1991 Jan Axelsson og Margareta Gisselberg
*1991–1992 Jan Axelsson
*1992–1999 Birger Schlaug og Marianne Samuelsson
*1999–2000 Birger Schlaug og Lotta Nilsson Hedström
*2000–2002 Matz Hammarström og Lotta Nilsson Hedström
*2002–2011 Peter Eriksson og Maria Wetterstrand
*2011–2016 Gustav Fridolin og Åsa Romson
*2016–2019 Gustav Fridolin og Isabella Lövin
*2019–2021 Per Bolund og Isabella Lövin
*2021–2023 Per Bolund og Märta Stenevi
*2023–2024 Daniel Helldén og Märta Stenevi
*2024– Daniel Helldén og Amanda Lind

## Oppslutning ved valg

### Riksdagsvalg

### Europaparlamentsvalg

## Regjering
Partiet dannet sammen med Socialdemokraterna mindretallsregjering som ble innsatt 3. oktober 2014. Partiet har 6 av totalt 24 ministre i Sveriges regjering. 
* Åsa Romson er stedfortredende statsminister, klima- og miljøminister.
* Alice Bah Kuhnke er kultur- og demokratiminister.
* Gustav Fridolin er undervisningsminister.
* Per Bolund er stedfortredende finansminister med finansmarked og forbruk som portefølje.
* Mehmet Kaplan er bolig- og byutviklingsminister.
* Isabella Lövin er bistandsminister.

## Eksterne lenker
* 
*
Train of Thought

***Train of Thought*** er det progressive metalbandet Dream Theaters syvende studioalbum. Albumet skiller seg litt fra bandets tidligere album ved at bandet denne gangen ville lage et album som først og fremst egnet seg for å spille live. 
*Train of Thought* ble mottatt med blandede følelser av fansen. De mest trofaste Dream Theater-veteranene ville heller ha enda et album med den mere progressive siden av Dream Theater, som *[[Images and Words]]*. Den nyere fansen, derimot, mottok denne tyngre siden av Dream Theater litt bedre. 

Som det foregående albumet, *[[Six Degrees of Inner Turbulence]]*, begynner *Train of Thought* med den samme tonen som avsluttet deres forrige album, og slutter med den samme tonen som åpner deres neste album, *[[Octavarium]]*.

## Sporliste
#«As I Am» – 7:47 (Musikk av Dream Theater, tekst av Petrucci)
#«This Dying Soul» – 11:28 (Dream Theater, Portnoy)
#*«IV.  Reflections of Reality (Revisited)»
#*«V. Release»
#«Endless Sacrifice» – 11:23 (Dream Theater, Petrucci)
#«Honor Thy Father» – 10:14 (Dream Theater, Portnoy)
#«Vacant» – 2:58 (Rudess/Myung, LaBrie)
#«Stream of Consciousness» – 11:16 (Dream Theater, instrumental)
#«In The Name of God» – 14:16 (Dream Theater, Petrucci)

## Besetning
*James LaBrie – Vokal
*John Myung – Bass
*John Petrucci – Gitar
*Mike Portnoy – Trommer, Perkusjon
*Jordan Rudess – Keyboard
*Eugene Friesen – Cello på «Vacant»

## Eksterne lenker
*
Sunrise-periode

Uttrykket **Sunrise-periode** henviser til tidsperioden ved lanseringen av et nytt toppnivådomene eller andrenivå-domene på internett, hvor innehaverne av varemerker kan registrere et domenenavn med varemerket de eier.

Mange domener har lansert, eller planlegger lansering med en sunrise-periode, inkludert .info, .mobi, .pk og .eu.

## Eksterne lenker
* Afilias side om .infos sunrise-periode
Six Degrees of Inner Turbulence

***Six Degrees of Inner Turbulence*** (ofte forkortet til **SDOIT** eller **6DOIT**) er det progressive metal bandet Dream Theaters sjette studioalbum. Det ble utgitt 29. januar på Elektra Records.

*Six Degrees of Inner Turbulence* er en to-disk utgivelse. Den første disken inneholder fem spor som varer fra 6-14 minutter hver, mens hele den andre disken er et slags konseptalbum. Platen består av det 42 minutter lange tittelsporet, delt inn i 8 deler. 

Albumet mottok blandede reaksjoner fra fansen, hovedsakelig på grunn av den åpenbare forskjellen på den første og den andre disken. Den første disken inneholdt en rekke tunge, eksperimentelle spor, mens den andre holdt seg til den vanlige Dream Theater-stilen fra *[[Metropolis Pt. 2: Scenes from a Memory]]* og tidligere album.

Det første sporet på den første disken begynner med skurringen som avsluttet Dream Theaters forrige album, *[[Scenes from a Memory]]*. Denne tradisjonen fører de videre ved å åpne deres neste album, *[[Train of Thought]]*, med den samme tonen som avsluttet *Six Degrees of Inner Turbulence*.

## Sporliste

**CD1 1:**
#«The Glass Prison» – 13:52 (musikk av Dream Theater, tekst av Portnoy)
#*I. «Reflection»
#*II. «Restoration»
#*III. «Revelation»
#«Blind Faith» – 10:21 (Dream Theater, LaBrie)
#«Misunderstood» – 9:34 (Dream Theater, Petrucci)
#«The Great Debate» – 13:43 (Dream Theater, Petrucci)
#«Disappear» – 6:46 (Dream Theater, LaBrie)

**CD 2:**
«Six Degrees Of Inner Turbulence» – 42:04
*I. «Overture» – 6:50 (Dream Theater, instrumental)
*II. «About to Crash» – 5:51 (Dream Theater, Petrucci)
*III. «War Inside My Head» – 2:08 (Dream Theater, Portnoy)
*IV. «The Test That Stumped Them All» – 5:03 (Dream Theater, Portnoy)
*V. «Goodnight Kiss» – 6:17 (Dream Theater, Portnoy)
*VI. «Solitary Shell» – 5:48 (Dream Theater, Petrucci)
*VII. «About to Crash» (Reprise) – 4:05 (Dream Theater, Petrucci)
*VIII. «Losing Time / Grand Finale» – 6:01 (Dream Theater, Petrucci) 
The Great Debate skulle egentlig hete "Conflict At Ground Zero", og Petrucci og Portnoy var i studioet på Manhattan 11/9 og skulle bare gjøre ferdig det aller siste før albumet kunne sendes til produksjon, men så seg da nødt til å endre navnet siden "Ground Zero" ble brukt av "alle" TV-reportere.

## Besetning
*James LaBrie – Vokal
*John Myung – Bass
*John Petrucci – Gitar
*Mike Portnoy – Trommer, Perkusjon
*Jordan Rudess – Keyboard

## Eksterne lenker
*
Kafubu

:*Må ikke forveksles med elva [[Kafue]] i [[Zambia]].*

**Kafubu** er ei elv i Den demokratiske republikken Kongo. Den starter ved den lille byen Kipushi vest for Lubumbashi, renner igjennom Lubumbashi og nordover. Den munner ut i elva Luapula. Luapula renner ut i innsjøen Mweru som danner grensen mellom Nord-Zambia og Kongo. Kafubu er en forløper til elva Kongo.

I en rapport fra 2011 er det blitt dokumentert alvorlig forurensning av Kafubu og sideelvene. Dette som et resultat av uansvarlig gruvedrift i provinsen Haut-Katanga.

## Referanser
Mweru

**Mwerusjøen** er en ferskvannsinnsjø i Sentral-Afrika, på grensen mellom Zambia og Den demokratiske republikken Kongo.
Innsjøen, som ligger på 917&nbsp;moh, har en utstrekning nord-sør på 131&nbsp;km, og en gjennomsnittlig bredde på 56&nbsp;km. 

Mwerusjøen har et areal på 5&nbsp;120&nbsp;km². Den er ganske grunn, med en største dybde på 27&nbsp;meter. Breddene er stort sett slake med unntak av klippeformasjoner på den vestlige kysten.  Sjøen har ei stor øy, Kilwa i sør. Det er registrert 88 ulike fiskearter i sjøen, derav 12 ciklider. 

Den største tilløpselva er Luapula, som renner inn i sjøen fra sør. Utløpet er gjennom elva Luvua, som renner ut fra nordenden av sjøen.

## Referanser


## Eksterne lenker
*
Tee Productions

**Tee Productions** er et norsk hiphop-plateselskap. Selskapet ble startet av Tommy Tee i 1995. Selskapet har gitt ut ca 40 album med artister som Warlocks, Tommy Tee, Ken Ring, Don Martin, Pumba, Diaz, Son of Light, Opaque og Gatas Parlament.

## Utgivelser

## Referanser
X-Ray Spex

**X-Ray Spex** var et britisk punkrock-band, stiftet i 1976.

## Medlemmer
*Poly Styrene – vokalist
*Jack Airport – gitarist
*Paul Dean – bassist
*Paul 'B. P.' Hurding – trommeslager
*Lora Logic – saxofonist

## Album
*Germ Free Adolescents (1978)
*Conscious Consumer (1995)

## Eksterne lenker
* 
*
Kvitfjell Alpinanlegg

**Kvitfjell Alpinanlegg** er et alpinanlegg som ligger i Fåvang i Ringebu kommune ca. 45 minutters kjøring fra Lillehammer. Under Vinter-OL i 1994 ble konkurransene i utfor og super-g for damer og herrer avviklet i anlegget.

Kvitfjell Alpinanlegg består av tre sammenknyttede deler med et familievennlig område på Kvitfjell Vestsiden og et på Varden. På Kvitfjell Øst (ofte referert til som Mellomstasjonen) finnes World Cup-bakken og andre utfordrende nedfarter.

Kvitfjellanlegget er idag eid av Alpinco, som også eier Hafjell Alpinsenter. Hafjell og Kvitfjell er knyttet sammen med gratis skibuss som tar ca. 30 minutter og til sammen danner de Norges største skidestinasjon med totalt 75&nbsp;km nedfarter (samme heiskort).

Skianlegget har 33 nedfarter og det finnes 14 heiser. I tilknytning til alpinanlegget finnes det også langrennsløyper med en total lengde på 600&nbsp;km.

Alpinanlegget på Kvitfjell samarbeidet tidligere med anleggene på Skeikampen, Sjusjøen og Gålå, slik at man kunne bruke det samme skikortet i alle de 5 skianleggene. Samlet ga samarbeidet 55 heiser og 125 nedfarter. Alpinanlegget er knyttet sammen med langrennsløypene og det kjøres løyper fra blant annet den nyutbyggede siden på Varden til Skeikampen og Gålå.

Det arrangeres årlig verdenscuprenn i utfor og super-g i begynnelsen av mars i Kvitfjell.

## Referanser


## Eksterne lenker
* 
* World Cup Kvitfjell
Albertsjøen

**Albertsjøen**, også kjent som **Albert Nyanza**, er en innsjø i Afrika. Sjøen ligger på 615 moh. og har et areal på 5&nbsp;527 km². Den danner grense mellom Uganda og Den demokratiske republikken Kongo.

De to største elvene som renner inn i sjøen er Victorianilen og Semliki (Semuliki). Vann fra Albertsjøen ender i Nilen.

## Referanser


## Eksterne lenker
*
Barbara Morgan

**Barbara Radding Morgan** (født 28. november 1951 i Fresno i California) er en amerikansk lærer og deltaker i NASAs program «Lærer i verdensrommet»

Morgan er gift med Clayton Michael «Clay» M. Morgan, og sammen har de sønnene Adam og Ryan. Hun var lærer ved McCall-Donnell School, McCall, Idaho.

Morgan ble tatt ut til lærer i verdensrommet 19. juli 1985, der hun trente sammen med Christa McAuliffe. McAuliffe ble førstekandidaten og Morgan hennes reserve. McAuliffe omkom da Challenger eksploderte 73 sekunder etter at oppskytningen startet.

4. juni 1998 ble Morgan tatt ut som lærerastronaut som en fortsettelse av programmet og fikk samme astronaututdanning som øvrige astronauter. Sjef i NASA, Sean O'Keefe, offentliggjorde 12. desember 2002 at Morgan skulle få være med på romfergeferden STS-118, opprinnelig planlagt til november 2003, som en ferd til den internasjonale romstasjonen ISS. Ferden ble imidlertid utsatt etter at romferga Columbia/STS-107 havarerte på vei ned til jorda 3. februar 2003. STS-118 ble så utsatt til april 2007, men ble først skutt opp 8. august 2007.

## Eksterne lenker
* 
* 
*  Biografi hos NASA
Karl von Terzaghi

**Karl von Terzaghi** (født 2. oktober 1883 i Praha, død 25. oktober 1963 i  Winchester, Massachusetts) var en østerriksk bygningsingeniør og geolog som kalles «geoteknikkens far».

## Minnefond
American Society of Civil Engineers etablerte i 1960 Karl Terzaghi Award som tildeles for «*outstanding contributions to knowledge in the fields of soil mechanics, subsurface and earthwork engineering, and subsurface and earthwork construction*». Terzaghi- og Peck-bibliotekene, som drives av Norges Geotekniske Institutt i Oslo, har en rik samling av hans artikler. Den tidligere Mission Dam i British Columbia i Canada ble omdøpt til minne om ham som Terzaghi Dam i 1965.

## Bibliografi
* Terzaghi, K.,  *Theoretical Soil Mechanics,* John Wiley and Sons, New York (1943) ISBN 0-471-85305-4.
* Terzaghi, K., Peck, R. B. and Mesri, G.,  *Soil Mechanics in Engineering Practice, 3rd Ed.* Wiley-Interscience (1996) ISBN 0-471-08658-4.
* Terzaghi, K.,  "Large Retaining Wall Tests", Engineering News Record Feb.1, March 8, April 19 (1934).
* Terzaghi, K., *From theory to practice in soil mechanics;: Selections from the writings of Karl Terzaghi, with bibliography and contributions on his life and achievents*   John Wiley and Sons (1967).

## Se også
* Geoteknikk

## Referanser


## Kilder
* R. E. Goodman, *Karl Terzaghi* American Society of Civil Engineers (1999) ISBN 0-7844-0364-3.

## Eksterne lenker
* History of Geotechnical Engineeering by Geoengineer.org 
* ejge.com/Terzaghi.htm 
* The Honorary Doctor's Degree by Istanbul Technical University (ITU)
11. serierunde i Tippeligaen 2007

**11. serierunde i Tippeligaen 2007** startet onsdag 20. juni med fire kamper klokken 18:00 og én kamp 21:25. Runden avsluttet med to kamper torsdag 21. juni, én kamp klokken 18:00 og én kamp 20:00.

## Kampfakta

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
FMA IA-63 Pampa

**FMA IA-63 Pampa** er et argentinsk treningsfly. Flyet ble utviklet i samarbeid med tyske Dornier-Werke, som sammen med Dassault Aviation utviklet treningsflyet Alpha Jet, og har benyttet mye av den samme konfigurasjonen som denne.

Prototypen fløy første gang 6. oktober 1984, og IA-63 Pampa ble levert til Argentinas flyvåpen fra mars 1988. Flyet blir brukt til våpeninstruksjon og har fem festepunkter, to under hver vinge og én under buken, som kan utstyres med forskjellige typer våpen på til sammen opptil 1&nbsp;550 kg, blant annet en gondol med en DEFA 30 mm kanon, og Mk 81 250-lb og Mk 82 500-lb bomber.

## Spesifikasjoner

## Eksterne lenker
* FMA IA-63 Pampa (Prairie)
Bangweulusjøen

**Bangweulusjøen** eller **Bang Weulu** er en innsjø i Sentral-Afrika i Luapula-provinsen i Zambia. Sjøen ligger på 1&nbsp;140 moh og har et areal 1&nbsp;510&nbsp;km², med en maksimal dybde på 10 meter. Den skotske oppdagelsesreisende David Livingstone var ved denne sjøen da han døde av malaria i 1873 under sin siste oppdagelsesreise med det formål å finne Nilens kilder. Lualaba som han håpet var Nilen er i stedet den østlige opprinnelsen til Kongoelven.

Rundt innsjøen ligger det vernede våtmarksområdet Bangweulusumpene som har et areal på 6&nbsp;000&nbsp;km².

## Referanser


## Eksterne lenker
*
Awake (Dream Theater-album)

***Awake*** er det tredje studioalbumet til progressiv metal bandet Dream Theater.

Albumet ble sluppet 4. oktober 1994, og blir sett på som et mye mørkere album en de to forgjengerne, *[[When Dream and Day Unite]]* og *[[Images and Words]]*. 

Det er også det siste albumet med Kevin Moore som keyboardist, da han forlot bandet rett etter *Awake* var ferdig mikset.

## Sporliste
#«6:00» – 5:31 (Musikk av Dream Theater, tekst av Moore)
#«Caught in a Web» – 5:28 (Dream Theater, Petrucci/LaBrie)
#«Innocence Faded» – 5:43 (Dream Theater, Petrucci)
#«A Mind Beside Itself: I. Erotomania» – 6:45 (Dream Theater, instrumental)
#«A Mind Beside Itself: II. Voices» – 9:53 (Dream Theater, Petrucci)
#«A Mind Beside Itself: III. The Silent Man» – 3:48 (Musikk og tekst av Petrucci)
#«The Mirror» – 6:45 (Dream Theater, Portnoy)
#«Lie» – 6:34 (Dream Theater, Moore)
#«Lifting Shadows off a Dream» – 6:05 (Dream Theater, Myung)
#«Scarred» – 11:00 (Dream Theater, Petrucci)
#«Space-Dye Vest» – 7:29 (musikk og tekst av Moore)

## Besetning
*James LaBrie – Vokal
*Kevin Moore – Keyboard
*John Myung – Bass
*John Petrucci – Gitar
*Mike Portnoy – Trommer, Perkusjon

## Eksterne lenker
*
Christa McAuliffe

**Sharon Christa Corrigan McAuliffe** (født 2. september 1948 i Boston, Massachusetts, USA, død 28. januar 1986 ombord på romferga Challenger over Floridas kyst) var en amerikansk astronaut som etter planen skulle blitt den første lærer i verdensrommet.

McAuliffe var gift med Steven James McAuliffe og hadde barna Scott Corrigan, født 11. september 1976, og Caroline Corrigan, født 24. august 1979.

McAuliffe underviste i historie og biologi ved Concord Senior High School, Concord, New Hampshire.

McAuliffe ble tatt ut av den amerikanske romfartsadministrasjonen NASAs program «Lærer i verdensrommet» den 19. juli 1985. Hun ble senere valgt til førstekandidat på Challengers ferd STS-51-L, som skulle bli Challengers siste etter en voldsom eksplosjon 73 sekunder etter oppskytningen startet.

The Christa McAuliffe Planetarium i Concord, New Hampshire og Christa McAuliffe Space Education Center i Pleasant Grove, Utah er gitt navn til minne om McAuliffe, det samme er asteroiden 3352 McAuliffe og McAuliffe-krateret på Månen. En rekke skoler er også gitt hennes navn.

I filmen Challenger (1990) var det Karen Allen som spilte McAuliffe.

## Referanser


## Litteratur
* Burgess, Colin and Grace George Corrigan. *Teacher in Space: Christa McAuliffe and the Challenger Legacy.* 2000. ISBN 0-8032-6182-9
* Corrigan, Grace George. *A Journal for Christa: Christa McAuliffe, Teacher in Space.* 2000. ISBN 0-8032-6411-9
* Hohler, Robert T. *I Touch the Future: The Story of Christa McAuliffe.* 1986. ISBN 0-394-55721-2

## Eksterne lenker
* 
* 
* 
*  NASAs Biografi
Tanasjøen

**Tanasjøen** er en innsjø i Etiopia, og er kilden for den delen av Nilen som kalles Den blå Nil.

Sjøen ligger på  og har et areal på . Dybden er liten – på det meste . Det er kun registrert 18 ulike fiskearter. Den blå Nil starter her med et spektakulært fossefall noen få kilometer sør for byen Bahir Dar. Det er imidlertid bygd to vannkraftverk som tar vannet utenom fallene, slik at det er kun i regntiden at det er mulig å se fossen. Sjøen har ei øy med et kloster som er et populært turistmål. Fiskerne bruker båter laget av papyrusgress.

## Referanser


## Eksterne lenker
* 
* Dataside fra International Lake Environment Committee
* De store afrikanske innsjøer.
César-prisen

**César du cinéma** er en fransk filmpris som har blitt utdelt siden 1975. Kåringen avholdes hvert år i februar i Théâtre du Châtelet og blir vanligvis overført direkte på fransk fjernsyn.

## Eksterne lenker
*
Bahir Dar

**Bahir Dar** (amharisk:ባሕር ዳር ) er en by i det nordvestlige Etiopia. Det er hovedstaden i Amhara-regionen. Byen ligger ved Tanasjøen, som er kilden til Den blå Nil, om lag 578 kilometer nord-nordvest for Addis Abeba.

Turisme er en viktig næring i Bahir Dar, og den er et av de mest besøkte turistmålene i Etiopia, kjent blant annet for sine brede gater med palmetrær. 

Byen hadde  innbyggere i 2015.

## Referanser


## Eksterne lenker
*  Offisiell hjemmeside
Karibasjøen

**Karibasjøen** er en stor menneskeskapt innsjø, som ligger på grensen mellom Zambia og Zimbabwe. Sjøen er på 5 580 km², og er 220 kilometer lang og 40 kilometer bred. Den har en vannlagringskapasitet på 185 km³. Ved enden av sjøen ligger den 128 meter høye og 579 meter brede Kariba-demningen med et vannkraftverk som leverer strøm til Zambia og Zimbabwe.
Jesolo

**Jesolo** er en kommune i storbyområdet Venezia, like nord for Venezia mellom Eraclea og Cavallino-Treporti med ca. 24 000 innbyggere.

## Lido di Jesolo

Byen ligger ved Adriaterhavet og er kjent for sin 15 km lange sandstrand og gode badeliv. Den viktigste næringen i Lido di Jesolo er turisme, og hovedgaten har utallige restauranter, kaféer og hoteller. Like utenfor sentrum ligger også et stort badeland, Aqualandia.

## Referanser


## Eksterne lenker
*
Norges Geotekniske Institutt

**Norges Geotekniske Institutt** (**NGI**) er et uavhengig, internasjonalt senter for forskning og rådgivning innen ingeniørrelaterte geofag. Det opprettet i 1953, omdannet til en privat stiftelse fra 1985.

NGI har som samfunnsansvar å finne gode og bærekraftige løsninger for bygging av infrastruktur på land og til havs. De forsker og utvikler løsninger innen miljøteknologi, forurenset grunn og naturfarer – som jord- og snøskred. Kunnskapen og teknologien skal komme samfunnet til nytte og sikre at vi bygger samfunnet vårt på sikker grunn.

NGI er et internasjonalt ledende senter for forskning og rådgivning innen ingeniørrelaterte geofag, og Norges største geotekniske fagmiljø. Forskningen og utviklingen innen geoteknikk og tilhørende fag skal skape resultater i form av ny kompetanse, nye metoder og ny teknologi. NGI er en internasjonal aktør med prosjekt, og forskningsaktivitet i mange land. 

NGI har kontor og laboratorier i Oslo, avdelingskontor i Trondheim, datterselskap og laboratorium i Houston, Texas, USA, og datterselskap i Perth, Western Australia.

Terzaghi- og Peck-bibliotekene på NGI har artikler som blant annet omfatter komplett samling av Karl von Terzaghi og Ralph B. Pecks forfatterskap.

## Se også
*Norsk Geoteknisk Forening

## Referanser


## Eksterne lenker
*
Ferie

**Ferie** er flere fridager etter hverandre. Ordet brukes også om ferieopphold eller feriereise.

## Etymologi
Ordet *ferie* kommer opprinnelig fra det latinske flertallsordet *feriae* som var religiøse festdager da en ikke drev handel og forretninger. Ordet betegnet seinere en periode da undervisning og rettsmøter opphørte. Ferie kom som et fremmedord i norsk på slutten av 1800-tallet.

## Ferie i arbeidslivet

### I Norge
I Norge er ferie for lønnsmottakere regulert av ferieloven. Ferieloven sikrer alle arbeidstagere 25 virkedager ferie hvert år. Med virkedager menes alle dager unntatt søndager og lovfestede helligdager; 25 feriedager tilsvarer derfor fire uker pluss én dag (den såkalte Grodagen) hvert kalenderår.

Tariffoppgjøret i 2000/2001 ga mange grupper en femte ferieuke, men denne ekstra ferien er ikke en del av ferieloven, og det er et lokalt spørsmål ved hver enkelt arbeidsplass om de ansatte har en ekstra uke fri.

Arbeidstakere som fyller 60 år i ferieåret får en ekstra ferieuke, til sammen minimum 30 dager ferie.

Feriepenger skal beregnes med 10,2 % av arbeidsvederlag som er utbetalt i året før ferien tas, uansett varighet av arbeidsforholdet. For arbeidstakere over 60 år er utgjør feriepengene 12,5 %.

#### Arbeid og ferie for Norges ledelse
Den politiske ledelsen er ikke ansett som arbeidstakere, og er dermed ikke omfattet av ferieloven.

Politisk ledelse har ikke lovfestet rett til ferie. Men avhengig av det politiske arbeidet, tar de som regel ferie det antall dager som til enhver tid gjelder for statstilsatte. For tida er det 25 dager (5 uker).

Alle statsrådene har en fast stedfortreder i regjeringen.

Regjeringsmedlemmene har i utgangspunktet ingen fast arbeidstid, men har i noen tilfeller fått avspasere arbeidstid utover normal arbeidsdag som ferie.

Politisk ledelse er ikke ansatt i ordinær forstand, avhengig av den politiske situasjonen må en politiker være forberedt på å måtte gå på dagen.

### Andre land
Oversikten under viser minimum lovfestet ferietid i forskjellige land og bygger delvis på en oversikt utarbeidet av konsulentfirmaet Mercer i 2007. Lønnsmottakere i Finland har lengst ferie med 30 dager betalt ferie og opp til 14 lønnede høytidsdager i året. Også i Frankrike og De forente arabiske emirater er 30 dager minimum. Minst ferie er det ifølge Mercer på Filippinene, der arbeidstagere har krav på bare fem dagers ferie i løpet av året.

## Se også
* Camping
* Fellesferie
* Ferieloven – feriepenger – feriefondet
* Feriekoloni
* Folkeferie
* Fritid
* Helligdag – høytidsdag
* Husmorferie
* Offentlig fridag
* Prikkedag
* Skoleferie
* Sommerferie
* Turisme

## Referanser


## Litteratur
* Arbeid og ferie for Norges ledelse: *Håndbok for politisk ledelse, Statsministerens kontor*.

## Eksterne lenker
* Oppslagsordet «ferie» i ''Ordsprog over det danske sprog 1700–1950'' (på dansk)
* Oppslagsordet «Ferie» i det venstreorienterte ''Paxlexikon'' fra 1976–1983
* Arbeidstilsynet om ferie
Falling into Infinity

***Falling into Infinity*** er det fjerde studioalbumet til progressiv metal-bandet Dream Theater, utgitt i 1997.

Albumet er bandets eneste med keyboardist Derek Sherinian. Det er for mange ansett som et av bandets mest kommersielle utgivelser, til stor ergrelse for enkelte fans.  

## Sporliste
#«New Millennium» – 8:20 (musikk av Dream Theater, tekst av Portnoy)
#«You Not Me» – 4:58 (Dream Theater, Petrucci/Child)
#«Peruvian Skies» – 6:43 (Dream Theater, Petrucci)
#«Hollow Years» – 5:53 (Dream Theater, Petrucci)
#«Burning My Soul» – 5:29 (Dream Theater, Portnoy)
#«Hell's Kitchen» – 4:16 (Dream Theater, instrumental)
#«Lines In The Sand» – 12:05 (Dream Theater, Petrucci)
#«Take Away My Pain» – 6:03 (Dream Theater, Petrucci)
#«Just Let Me Breathe» – 5:28 (Dream Theater, Portnoy)
#«Anna Lee» – 5:51 (Dream Theater, LaBrie)
#«Trial Of Tears» – 13:07 (Dream Theater, Myung)
## «It's Raining»
## «Deep In Heaven»
## «The Wasteland»

## Besetning
* James LaBrie – Vokal
* John Myung – Bass
* John Petrucci – Gitar
* Mike Portnoy – Trommer, Perkusjon
* Derek Sherinian – Keyboard
* Desmond Child – Tekst på «You Not Me»
* Doug Pinnick – Vokal på «Lines in the Sand»

## Eksterne lenker
*
Awake

**Awake** kan sikte til:

## Musikkalbum
* Awake (Dream Theater-album) fra 1994
* Awake (Klinik-album) fra 1996
* Awake (Crematory-album) fra 1997
* Awake (Godsmack-album) fra 2000
* Awake (Bleed the Dream-album)

## Filmer
* *[[Awake (film)|Awake]]*, en film fra 2007
Den blå Nil

**Den blå Nil** (amharisk: ዓባይ, *Tis Abay*) er en av de to store elver som utgjør Nilen. De renner til slutt sammen i Khartoum i Sudan. Den andre kalles Den hvite Nil.

Den blå Nil har sin kilde i Tanasjøen i Etiopia. Det er en regulering av Tanasjøen ved Tana Beles-demningen under utbygging. Etiopiere har tradisjonelt identifisert Den blå Nil som den bibelske elven Gihon som det fortelles om i Første Mosebok.

Den blå Nil har sitt navn grunnet oversvømmelsene i sommermonsun eroderer mengder av fruktbar jord fra det etiopiske høylandet og frakter med seg nedstrøms som silt og løs sedimentmasse. Det får vannet til bli mørkt brunt eller bortimot svart. På det lokale språket er ordet svart også benyttet for fargen blå.

## Referanser


## Eksterne lenker
* 
* The Tana Project 
* Paddling the Blue Nile
Metropolis Pt. 2: Scenes from a Memory

***Metropolis Pt. 2: Scenes from a Memory*** er det progressiv metal bandet Dream Theaters femte studioalbum. 

Albumet ble utgitt i 1999 på Elektra Records, og er bandets første konseptalbum. 

The Dance of Eternity er en instrumental melodi på spor 9  *Metropolis Pt. 2: Scenes from a Memory*. Det er den andre instrumentale sangen på dette albumet etter sangen «Overture 1928». Det er en sammensetning av rytmer, melodier og komplekse riff, med forskjellige sammensetninger fra andre låter bandet har. 

## Handling
Albumet forteller historien om Nicholas, og følger han i det han oppdager sin egen fortid, som involverer kjærlighet, mord og historien om Victoria Page. Det er det første albumet med keyboardist Jordan Rudess på keyboard.

## Sporliste
**Akt 1**:
#«Scene One: Regression» – 2:06 (musikk og tekst av Petrucci)
#«Scene Two: Part I. Overture 1928» – 3:37 (Dream Theater, instrumental)
#«Scene Two: Part II. Strange Deja Vu» – 5:12 (Dream Theater, Portnoy)
#«Scene Three: Part I. Through My Words» – 1:02 (Petrucci)
#«Scene Three: Part II. Fatal Tragedy» – 6:49 (Dream Theater, Myung)
#«Scene Four: Beyond This Life» – 11:22 (Dream Theater, Petrucci)
#«Scene Five: Through Her Eyes» – 5:29 (Dream Theater, Petrucci)
**Akt 2**:

«Scene Six: Home» – 12:53 (Dream Theater, Portnoy)
«Scene Seven: Part I. The Dance of Eternity» – 6:13 (Dream Theater, instrumental)
«Scene Seven: Part II. One Last Time» – 3:46 (Dream Theater, LaBrie)
«Scene Eight: The Spirit Carries On» – 6:38 (Dream Theater, Petrucci)
«Scene Nine: Finally Free» – 11:59 (Dream Theater, Portnoy)


## Besetning
* James LaBrie – Vokal
* John Myung – Bass
* John Petrucci – Gitar
* Mike Portnoy – Trommer, Perkusjon
* Jordan Rudess – Keyboard

## Eksterne lenker
*
Linjeavl

**Linjeavl** er et begrep som benyttes om avl der en spesiell arvelinje går igjen på ulike steder i stamtavlen. Linjeavl kalles også av og til *organisering av nedarvede egenskaper*. Linjeavl er altså en form for innavl, der ei eller flere bestemte arvelinjer inngår på flere nivåer. Mange hevder at linjeavl er en «mildere form» for innavl, men risikoen er betydelig og resultatene i mange tilfeller også uønskelige.

Linjeavl foregår helst med dyr som holder spesielt høy kvalitet. Et eksempel på linjeavl er når en oppdretter søker å tilføre en bestemt arvelinje, ofte etter et bestemt hanndyr, til avkommet. Som regel av eksteriør- eller ytelsesmessige årsaker, men av og til også av psykologiske årsaker. Faremomenet med linjeavl er at andre oppdrettere vil ønske å gjøre det samme, slik at enkeltindivider vil gå igjen i avkommets stamtavle på flere nivåer og i flere anelinjer; dette kalles matadoravl. Dersom dette individets gener på et senere tidspunkt også skulle vise seg å være bærere av uønskede  arvelige belastninger, for eksempel sykdom, kan linjeavl gi katastrofale følger for en rase.

## Se også
* Avl
* Tilbakekrysning
Billboard

***Billboard*** er et amerikansk musikkmagasin grunnlagt i 1894. Det er mest kjent for sine lister over de mest solgte platene i USA. De mest prestisjefylte listene er Billboard Hot 100 (for singler) og Billboard 200 (for album). I tillegg har magasinet en rekke lister innen forskjellige musikksjangre, både for singler og album, og lister for hvilke sanger som har fått mest spilletid  på radio.

Magasinet utgis ukentlig av Prometheus Global Media.

## Lister – sanger/singler
### For alle musikkarter

**Videre er det flere kategorier som dekker forskjellige [[sjanger]]e:** 
(For hver kategori er det flere lister; antall lister i parentes). 
*Moderne voksenpop – Adult Contemporary Chart (4)
*R&B, hiphop (10)
*Pop (3)
*Country (1)
*Rock (6)
*Dance (4)
*Latinsk (5)
*Kristen (3)
*Jazz (1)
*Ringetoner (3)
*Canadisk (10) 
*Internasjonalt (10)

## Lister – album
Det er 49 forskjellige lister for album. Noen av dem med topp 15, 25, 50, 75 og 200 plasser. De fleste er med en vinner. Den mest presisjefulle listen å toppe for album er The Bilboard 200.

## Referanser


## Eksterne lenker
*
Billboard Hot 100

**''Billboard'' Hot 100** er en hitliste som presenterer de 100 mest populære singlene i USA for øyeblikket. Listen publiseres i *[[Billboard]]* og er basert på avspillinger på radio og platesalg.

Den første singelen på *Billboard* Hot 100 var «Poor Little Fool» av Ricky Nelson den 4. august 1958.

For de viktigste rekordene gjennom tidene, se Liste over rekorder på ''Billboard'' Hot 100.

## Se også
* VG-lista
* Liste over førsteplasser på ''Billboard'' Hot 100 i 2011

## Eksterne lenker
* 
* Nåværende mest populære singler
Eusebio Francisco Kino

**Francisco Eusebio Kino** (tysk: **Eusebius Franz Kühn**, italiensk: **Eusebio Chini**; 1645–1711) var en italiensk misjonær tilhørende jesuittordenen som virket i det sørøstlige Nord-Amerika. Han var også forsker og kartograf. 

## Liv og virke
Pater Kino fikk utdannelse i teologi, matematikk og astronomi på jesuittskoler i Italia og Tyskland. I 1681 ankom han til Ny-Spania, og i 1682 utgav han et hefte i Mexico by som inneholdt hans observasjoner av kometen i Cádiz i Spania i 1680.

Senere reiste han som kartograf å utrede mulighetene for etablering av misjonsstasjoner i Baja California. Det meste av hans liv ble nå viet til den regionen som var kjent som Pimería Alta (nå den sydlige del av Arizona og det meste av den meksikanske delstaten Sonora). Kino tilbrakte nesten 30 år med å tegne kart, grunnlegge misjoner (som senere ble til landsbyer og byer), og introdusere landbruk og kvegavl blant indianerne. 

## Liste over de viktigste misjoner han grunnla
* La Misión de Nuestra Señora de los Dolores (1687) (Sonora, México)
* La Misión de Nuestra Señora de los Remedios (1699) (Sonora, México)
* La Misión de Nuestra Señora del Pilar y Santiago de Cocóspera (Sonora, México)
* La Misión de San Ignacio de Cabórica. (Sonora, México)
* La Misión de San Pedro y San Pablo de Tubutama (Sonora, México)
* La Misión de La Purísima Concepción de Nuestra Señora de Caborca (Sonora, México)
* La Misión de San Diego del Pitiquí. Pitiquito (Sonora, México)
* La Misión de San Cayetano de Tumacácori (Arizona, USA)
* Las Misiones del Alto Santa Cruz. Små misjoner nå på hver side av grensen mellom Sonora og Arizona
* Las Visitas del Río Altar (Sonora, México)
* La Misión de San Xavier del Bac (Arizona, USA)

## Referanser
Kansanshi

**Kansanshi** er en stor koppergruve som ligger 8 kilometer nordøst for Solwesi. Solwezi ligger i North-Western Province i Zambia. Gruven er et av de største dagbruddene i verden, og 80% er eid av First Quantum Minerals Ltd. First Qantum har hovedkontor i Canada. Gruven har 1105 ansatte.

Kansanshi var tidligere en ZCCM gruve, men ble nedlagt på 1990 tallet. Store investeringer er  blitt foretatt og dagbruddene blei gjenåpnet i 2005. Det er forventet at mineralåren vil være drivverdig fram til 2035.

## Mineraler
Primærmineral: Kopper, og i 2006 ble det utvunnet 127 179 tonn.

Sekundærmineral: Gull, og for 2007 er prognosen 1&nbsp;134&nbsp;kg ( eller 40&nbsp;000 ouncer)

## Kilder



## Eksterne lenker
* First Quantums hjemmeside
Solwesi

**Solwesi** er en by i Zambia. Antall innbyggere har vært vanskelig å verifisere, men en kilde opererer med 3&nbsp;900  innbyggere (år 2002), noe som nok gjelder bykjernen . Men andre kilder opererer med 22&nbsp;000 husstander, dvs. nærmere 100&nbsp;000 mennesker. Solwesi er hovedstaden i Nordvest-provinsen. 

## Geografi
Byen ligger på 1&nbsp;299 moh. i Nordvest-provinsen i Zambia, 232 km vest for Kitwe.

## Næringsvirksomhet
Byen har omfattende gruvevirksomhet. Hvorav dagbruddet «Kansanshi Mine» er det største, med 1&nbsp;105 ansatte.
Det finnes supermarked i kjeden Shoprite og bensinstasjon.

### Halv-edelstener
En mørk blå ametyst kjent som *Solwesi ametyst* kommer herfra.

## Samferdsel
### Jernbane
Solwesi er ikke knyttet til det zambiske jernbanenettet, men på grunn av de omfattende satsinger i Kansanshi dagbruddet foreligger det planer om å forlenge jernbanene-nettet til Zambia Rail fra Chingola til Solwesi. Kostnadene er beregnet til 250 millioner dollar.

### Vegnettet
Riksvei T5 kommer fra Chingola, den har fast dekke, asfalt, men er i dårlig stand (per april 2007) med mye slaghull. Fra Solwesi går det grusvei nordover til Kongo (svært dårlig stand per april 2007). Videre går det grusvei vestover mot Angola, riksvei T5, (grensen er fremdeles stengt per 2007), og grusvei sørover til byen Zambesi, riksvei M8. Begge veistrekninger anbefales ikke kjørt i regntiden og aldri uten  firehjulstrekk.

### Luftfart
Som alle andre gruvebyer i Zambia har også Solwesi egen flystripe, med en rullebane på 1&nbsp;341 meter. Det er ikke regulære ruteflyvninger på denne. (FLSW;S12°10'00";E026°22'00")

## Kilder